
Αυσϊγαοϊ 

η γουθηῖ ἀθζαάθς, ννΙΤΠ ἴπε ῥρΓορΓ6ςς πιαᾶς ἰΠ ἴῃς Ἰγδοαϊπιεηϊ οἱ αεμῖε απα ἱη[θοῖίοις αἰςθαςες, 
ἴπειγθ Πας Ρ6εη α αἱρηί[ιςαηϊ 5ΠΙΕῖ ἰη ἴῃΠς ἰπίθγεςί οἱ ρῃγςἰείαης απα ρεαἰἱαϊγίοίαιης ἰΠ ἴΠς ραγίϊομ|αΓ 
ΡΓγοβίθπης οἱ εΠΓγοπίο ἀἰςθαςσες. ΑΛΙΤΠ ἴπε ἵπειθαςς ἵπ ἴῃε ΙΙ οχρεοϊαποεγ οἱ ααοἰεςοθηῖς νΙΤῃ 
εηγοηίς αἰςθαᾶςες, 4 Π6θΘα αΓο56 ἴο Ιπιργονς ἴπε αμα[Ιῖγ οἱ [ο οἱ απ ἱπεγθαςίπρ ΠµΠΊΡεί οἵ ἵῃεςςθ 
ἰπαἰνίαιιαίς. 


Τις τελευταίες δεκαετίες µε την πρόοδο που επιτεύχθηκε στην αντιμετώπιση των οξέων και 
λοιμωδών νοσημάτων υπήρξε µια σηµαντική στροφή του ενδιαφέροντος των ιατρών και των 
παιδιάτρων στα ιδιαίτερα προβλήματα των χρόνιων νοσημάτων. Με την αὐξηση του 
προσδόκιµου επιβίωσης των εφήβων µε χρόνια νοσήματα προέκυψε η ανάγκη για την 
βελτίωση της ποιότητας ζωήςτου όλο και αυξανόμενου αριθμού των ατόμων αυτών. 


Μια σηµαντική ομάδα νέων µε χρόνια προβλήματα είναι αυτοί που αντιμετωπίζουν κινητικές 
και νευρολογικές αναπηρίες, όπως αυτοί µε εγκεφαλική παράλυση. Τα άτοµα αυτά 
επωφελήθηκαν απότις πρόσφατες εξελίξεις της ιατρικής, από την προώθηση των δικαιωμάτων 
των ατόμων µε ειδικές ανάγκες και απὀ τις κινήσεις για την ανεξάρτητη διαβίὠωση τους. Η 
αλήθεια είναι ότι σε μεγαλύτερο βαθµό έχουν γίνει κατανοητοί οἱ σωµατικοί περιορισμοί και οι 
ανάγκες των ΑΜΕΑ (άτοµα µε ειδικές ανάγκες). Η κοινωνία έχει µείνει πίσω στην κατανόηση 
και την αντιμετώπιση των ψΨυχοκοινωνικών επιπτώσεων της αναπηρίας καθώς και σε θέµατα 
που σχετίζονται µε την κοινωνικοποίηση των ατόμων αυτών. 


Είναι κατανοητό ὀτι τα παιδιά µε αυτά τα προβλήματα έχουν τις ίδιες ανάγκες µε τα άλλα 
παιδιά για τρυφερότητα, παιχνίδι και συναναστροφή µε τους συνοµηλίκους τους. Καθώς 
µεταβαίνουν στην εφηβεία και στην ενήλικο ζωή πρέπει να περάσουν απὀ τα ἴδια στάδια και 
να αντιμετωπίσουν τις ίδιες προκλήσεις µε τους συνοµηλίκουςτους. Έχουν παρόμοιες απορίες, 
ανησυχίες, όνειρα και προσδοκίες. Πολύ σηµαντικό κομμάτι της μετάβασης απὀ την παιδική 
στην εφηβική και ενήλικο ζωή είναι και η ανάπτυξη της σεξουαλικότητας, µιας έννοιας 
απόλυτα συνυφασµένης µε την ανθρώπινη ύπαρξη. Πολλά έχουν γραφτεί για την σεξουαλική 
ανάπτυξη των φυσιολογικών παιδιών και εφήβων. Αντιθέτως ελάχιστες είναι οι αναφορές για 
το θέµα αυτό σε παιδιά µε κινητικά και νευρολογικά προβλήματα. 


Η σεξουαλικότητα µπορεί να οριστεί ως ένα περίπλοκο Φαινόμενο που περιλαμβάνει πολλά 
συστατικά όπως η ταυτότητα του Φύλου, το βιολογικό σεξ, οι ρόλοι και οι συμπεριφορές ενός 
ατόμου ανάλογα µε το Φύλο του. Η σεξουαλικότητα επηρεάζεται σηµαντικά απὀ την 
διανοητική, συναισθηματική, Ψυχολογική, Φυσική και κοινωνική κατάσταση του ατόμου. Το 
ζήτημα αυτό εκτείνεται πολύ πέρα απὀ την σωματική επαφή. Είναι τόσο προσωπικό όσο και 
κοινωνικό Φαινόμενο. Περιλαμβάνει θέµατα όπως η εμπιστοσύνη, η οικειότητα, η αποδοχή, η 
κοινωνικότητα, τα σχέδια για την ανάπτυξη σχέσης µε ένα σηµαντικό άλλο άτοµο και την 

δηµιουργία οικογένειας. Καθένα απὀ τα στοιχεία της σεξουαλικότητας είναι σηµαντικά και η 
επιτυχία ή η αποτυχία στις προκλήσεις που προκύπτουν κατά την σεξουαλική ανάπτυξη 
παίζουν βασικό ρόλο στην προσαρμογή στην ενήλικο ζωή. 


Η αναπηρία προσθέτει έναν ακόµη επιβαρυντικὀ παράγοντα για την δύσκολη διαδικασία της 
σεξουαλικής ωρίµανσης. Τα άτοµα µε αναπηρίες σπανίως απεικονίζονται στα δημοφιλή ΜΜΕ 
ως σεξουαλικά όντα. Αυτό µας δίνει την εντύπωση ὀτι δεν πρέπει να περιλαμβάνονται στην 
καθημερινή πραγματικότητα των ρομαντικών σχέσεων, στην σεξουαλική ζωή και στην 
δηµιουργία οικογένειας. Ανέκαθεν επικρατούσαν κάποιοι μύθοι για την σεξουαλικότητα των 
ατόμων µε ειδικές ανάγκες. Έτσι είναι διαδεδομένη η άποψη ὁτι τα άτοµα µε ειδικές ανάγκες 
(ΑΜΕΑ ) έχουν παιδική όψη και συμπεριφορά, είναι εξαρτηµένα και έχουν ανάγκη προστασίας. 
Αυτός ο μύθος δημιουργεί την εντύπωση ότι τα ΑΜΕΑ δεν μπορούν να δημιουργήσουν µια 
σχέση που θα βασίζεται στην ισοτιμία των συντρόφων. Ο μύθος ότι είναι αιώνια παιδιά 
δημιουργεί την εσφαλμένη εντύπωση ότι τα άτοµα αυτά είναι α-σεξουαλικά και ότι θέµατα 
που αφορούν την προσωπική τους εικόνα δεν τους αφορούν. 


Κυριαρχεί εποµένωςη ἀποψη ότι µια ανεπάρκεια σε έναν τοµέα (νοητικό ή κινητικό) 
συνδυάζεται µε ανεπάρκεια σε όλους τους άλλους τοµείς όπως και στον τοµέα της 
σεξουαλικότητας. Ένας τρίτος μύθος για τα ΑΜΕΑ είναι ότι έχουν αυξημένες και ανεξέλεγκτες 
σεξουαλικές ορµές που πολλές φορέςτις εκφράζουν µε τη βία. Αυτό οδηγεί πολλές φορές στην 
απόκρυψη πληροφοριών και στη στέρηση εκπαίδευσης για σεξουαλικά ζητήµατα µε την 
προσδοκία ότι αυτό θα περιορίσει τις παρεκτροπές. Τα αποτελέσµατα ερευνών που μελέτησαν 
την βάση των μύθων αυτών κατέληξαν στο συμπέρασμα ότι η απομόνωση, ο διαχωρισμός των 
φύλων, η άγνοια και η έλλειψη σεξουαλικής διαπαιδαγώγησης που επιβάλλονται στα ΑΜΕΑ 
μπορούν να οδηγήσουν σε ανάρμοστη, ανεύθυνη και µπορεί εγκληματική σεξουαλική 
συμπεριφορά. 


Σκοπός της παρούσας ανασκόπησης είναι να μελετήσει τις ειδικἐς ανάγκες που αντιμετωπίζουν 
οι έφηβοι µε Φυσική αναπηρία όσον αφορά την αναπτυσσόμενη σεξουαλικότητα τους. Ακόμη 
θα παρουσιαστούν τα υπάρχοντα δεδοµένα στην σύγχρονη έρευνα για την εκπαίδευση, τις 
γνώσεις, τις απόψεις, τις προσδοκίες και τις εµπειρίες των εφήβων αυτών όσον αφορά τα 
σεξουαλικά ζητήματα. Επιπλέον θα γίνει αναφορά στην φυσιολογική σεξουαλική ανάπτυξη των 
εφήβων και στις επιπτώσεις που έχει η Φυσική αναπηρία σε αυτήν. Ειδικά ζητήματα για την 
αναπηρία και την σεξουαλικότητα θα αναπτυχθούν. Τέλος θα αναζητηθούν οι τρόποι για την 
ομαλή ανάπτυξη και κοινωνικοποίηση των εφήβων αυτών καιτην διεκδίκηση των δικαιωμάτων 
και των αναγκών τους στα σεξουαλικά ζητήματα. 


Για να κατανοήσουμε τα σεξουαλικά ζητήµατα που αφορούν τα παιδιά και τους εφήβους µε 
Φυσικές αναπηρίες είναι σηµαντικό να μελετήσουμε την ανάπτυξη των κοινωνικών δεξιοτήτων 
και της σεξουαλικότητας στα Φυσιολογικά παιδιά. Η αναπτυξιακή αυτή διαδικασία είναι 
μακρόχρονη και µπορεί να διαφέρει σε διάρκεια από παιδί σε παιδί. Ο ρυθµός αυτός 
επιβραδύνεται τις περισσότερες φορές σε περιπτώσεις χρόνιων νοσημάτων και αναπηριών. Η 
σειρά όµως της εξέλιξης της αναπτυξιακής διαδικασίας είναι πάντα η ἴδια σε όλες τις 
περιπτώσεις. 


δη απὀ την βρεφική ηλικία ξεκινά η κοινωνικοποίηση µε τις πρώτες ανθρώπινες σχέσεις να 
διαμορφώνονται. Η πρὠτη σχέση είναι αυτή µε τη µητέρα η οποία µε την Φροντίδα της θέτει 


τις βάσεις για υγιείς μελλοντικές σχέσεις. Οι θετικές εµπειρίες απὀ αυτή την ηλικία 

καλλιεργούν το αίσθημα τις εμπιστοσύνης στο παιδί και τις προὐποθέσεις για την ομαλή 
κοινωνικοποίηση και σεξουαλική ανάπτυξη. Η ύπαρξη µιας αναπηρίας µπορεί να σταθεί 
εμπόδιο στην εκδήλωση τρυφερότητας µέσω της αγκαλιάς και του χαδιού. Τα βρέφη µε 
κινητικά προβλήματα συχνά υποβάλλονται σε χειρισμούς για την Φροντίδα τους απὀ την 
οικογένεια ή απὀ το ιατρικὀ προσωπικό που πολύ απέχουν από το τρυφερό άγγιγμα. Αυτή η 
άβολη κατάσταση µπορεί να επηρεάσει την εικόνα του εαυτού και να ελαττώσει την 
εμπιστοσύνη στους άλλους, γεγονός που µπορεί να εμποδίσει την σωστή κοινωνική και 
σεξουαλική ανάπτυξη και να δυναμιτίσει τις απώὠτερες εμπειρίες και σχέσεις µε τον εαυτό και 
τους γύρω. 


Κατά την νηπιακή ηλικία το παιδί αρχίζει να αναγνωρίζει το Φύλο του. Σε αυτό το στάδιο της 
σεξουαλικής ανάπτυξης το νήπιο αρχίζει να μαθαίνει τον ρόλο του ὡς αγόρι ή κορίτσι, µπορεί 
να ονομάσει διάφορα σηµεία του σώματος του και αποκτά τον έλεγχο των σφιγκτήρων του. 
Μια Φυσική αναπηρία µπορεί να δημιουργήσει µια διαταραγµένη αντίληψη για την ταυτότητα 
του Φύλου και για τους ρόλους του κάθε φύλου. Μπορεί να παραβλέψει την αναγνώριση 
συγκεκριμένων ανατοµικών περιοχών και να εμποδίσει ἡή να καθυστερήσει τον έλεγχο των 
σφιγκτήρων. 


Κατά την διάρκεια της προσχολικής ηλικίας ενισχύεται η ταυτότητα του φύλου καθώς και οι 
ρόλοι που αυτή συνεπάγεται. Σε αυτή την Ἠηλικία ξεκινά η συναναστροφή µε τους 
συνοµηλίκους µέσω του παιχνιδιού και ενθαρρύνεται η Κοινωνική αλληλεπίδραση µε άλλα 
πρόσωπα. Σε αυτή την ηλικία ξεκινά η λογική σκέψη και πολλά προβλήματα συμπεριφοράς στα 
επόμενα χρόνια έχουν την βάση τους σε κακές γονεϊκές τακτικές αυτής της περιόδου. Τα 
παιδιά µε χρόνιες αναπηρικές καταστάσεις αντιμετωπίζουν δυσκολίες µε την αλληλεπίδραση 
µε τους συνοµηλίκουςτους και κινδυνεύουν απὀ την απὀ την κοινωνική απομόνωση. 


Η σχολική ηλικία είναι το στάδιο εκείνο της ανάπτυξης κατά το οποίο τα παιδιά καλλιεργούν 
και βελτιώνουν τις κοινωνικές τους δεξιότητες. Είναι η ηλικία της στροφής απὀ την 
ομφαλοσκόπηση στην εξερεύνηση του περιβάλλοντος κόσμου. Οι κυριότερες σχέσεις είναι 
αυτές µε τους συνοµηλίκους του ίδιου φύλου στους οποίους το παιδί αναζητά στήριξη, 
αλληλεπίδραση και πληροφόρηση. Στα σχολικά χρόνια τα παιδιά ανταλλάσσουν και 
συγκρίνουν απόψεις τόσο για άλλα θέµατα όσο και για σεξουαλικά ζητήματα. Αυτό είναι το 
στάδιο κατά το οποίο η λογική σκέψη και η ικανότητα για μάθηση αυξάνουν κατά πολύ. Η 
σωματική αναπηρία Και η υπερπροστασία απὀ τους γονείς που συχνά αυτή συνεπάγεται, 
εμποδίζουν την κοινωνικοποίηση και την επικοινωνία µε τους συνοµηλίκους. Ο περιορισμός 
αυτός µπορεί να καθυστερήσει ή και να εμποδίσει την σωστή σεξουαλική ανάπτυξη των 
παιδιών αυτών. 


Η πρὠτη εφηβεία περιλαμβάνει τις ηλικίες από τα 11 έως και τα 13. Είναι το στάδιο εκείνο της 
Ψυχολογικής ανάπτυξης κατά το οποίο ο έφηβος ασχολείται µε το ταχέως μεταβαλλόμενο 
σώμα του. Στην ηλικία αυτή είναι πολύ σηµαντική η εμφάνιση και σπανίως οι έφηβοι είναι 
ευχαριστημένοι µε την εικόνα του εαυτού τους. Αυτή είναι η Φάση κατά την οποία ξεκινά η 
συμβολική απομάκρυνση απὀ το οικιακό περιβάλλον και η ανεξαρτητοποίηση. Ισχυρή είναι η 
επιρροή των συνοµηλίκων µε τους οποίους οι έφηβοι διαμορφώνουν και εδραιώνουν φιλίες, 
κυρίως µε άτοµα του ἴδιου φύλου. Η σύγκριση µε τους συνομµηλίκους είναι συνεχής και οι 
έφηβοι δεν θέλουν να διαφέρουν απὀ αυτούς. Τώρα είναι η εποχή της έναρξης της 
αφηρημένης σκέψης, της ενίσχυσης της λογικής σκέψης και του πολλαπλασιασμού της 
ικανότητας για μάθηση. 


Ο έφηβος στο στάδιο αυτό ζει για το σήµερα και αδυνατεί να συλλάβει τις μελλοντικές 
επιπτώσεις που θα έχει µια ανεύθυνη και επιπόλαιη συμπεριφορά. Έχει µαγική σκέψη και 
παρορµητικότητα και πιστεύει ότι θα παραμείνει αλώβητος απὀ τον κίνδυνο. Καθώς προχωρά 
η προσαρμογή στις σωματικές αλλαγές της ήβης ο έφηβος ξεκινά να έχει περιέργεια για 
σεξουαλικά ζητήματα και µπορεί να αρχίσει να αὐυνανίζεται. Πιθανός είναι και ο 
ομοφυλοφιλικός πειραματισµός. 


Μετά την πρὠτη εφηβεία ακολουθεί η µέση εφηβεία (14-17 ετών). Η µέση εφηβεία 
χαρακτηρίζεται από την αναζήτηση και την απόκτηση της σεξουαλικής ταυτότητας και την 
συναναστροφή µε τα άτοµα του άλλου Φύλου. Κατά την περίοδο αυτή ο έφηβος αποκτά 
µεγαλύτερη οικειότητα και άνεση µε την σεξουαλικότητα του, εκφράζει τα αισθήµατα του µε 
κατάλληλο τρόπο και δέχεται πιο εύκολα το σεξουαλικό ενδιαφέρον των ατόμων του άλλου 
Φύλου. Συχνά ξεκινά τις πρώτες του ετεροφυλοφιλικές ρομαντικές σχέσεις και σεξουαλικές 
εµπειρίες. Η ανάγκη για ανεξαρτητοποίηση είναι σαφώς μεγαλύτερη αν και δεν έχει επέλθει 
τελείως η αποκόλληση απὀ το οικογενειακό περιβάλλον. Η έννοια της Φιλίας είναι πολύ 
αναπτυγμένη και έντονη η αναζήτηση στήριξης και καθοδήγησης από τους συνοµηλίκους. Η 
νοητική ικανότητα αυξάνεται κατά πολύ και είναι αυξημένη η τάση για φαντασιώσεις και για 
ταυτοποίηση µε µη γονεϊκά πρότυπα ενηλίκων. Σε αυτή την ηλικία ενισχύεται ο αλτρουισµός. 


Η όψιµη εφηβεία είναι το τελευταίο στάδιο πριν την ενηλικίωση. Είναι η εποχή της τέλειας 
ανεξαρτητοποίησης απὀ τους γονείς και της διευθέτησης όλων των αναζητήσεων και της 
αναταραχής των προηγούμενων σταδίων. Σε αυτό το στάδιο ο έφηβος και ο νεαρός ενήλικος 
έχουν ολοκληρώσει την σωματική τους ανάπτυξη, έχουν αποδεχτεί την εικόνα του εαυτού τους 
και τον ρόλο ανάλογα µε το Φύλο τους. Μεγάλο χρόνο τους απορροφά η ακαδημαϊκή τους 
πορεία και η έναρξη της καριέρας τους. Σε αυτή την Φάση διαμορφώνουν ὠριμες σχέσεις µε 
ένα σηµαντικό άλλο πρόσωπο µετο οποίο μοιράζονται όνειρα και προσδοκίες. 


Η φυσική αναπηρία παρεμβαίνει στην φυσιολογική εξέλιξη των σταδίων της ήβης καθώς και 
στην οµαλή Ψυχολογική ανάπτυξη του νέου στην εφηβεία. Η ήβη ξεκινά μεταξύ των ηλικιών 9 
και 11 για τα Φυσιολογικά κορίτσια και των 10 και 12 για τα Φυσιολογικά αγόρια. Κατά την 
διάρκεια της πρὠτης εφηβείας το μοντέλο της σεξουαλικής ωρίµανσης των παιδιών µε 
κινητικές και νευρολογικές διαταραχές διαφέρει από αυτό των φυσιολογικών παιδιών. Έτσι στα 
παιδιά µε εγκεφαλική παράλυση µε µέση ή βαριά κινητική διαταραχή η ήβη ξεκινά νωρίτερα 
µε την εμφάνιση των δευτερογενών χαρακτηριστικὠν του φύλου και τελειώνει αργότερα σε 
σχέση µε τον γενικό πληθυσμό. Η εμµηναρχή στα κορίτσια µε εγκεφαλική παράλυση ξεκινά 
αργότερα. Επιπλέον η πιο προχωρημένη σεξουαλική ωρίμανση συσχετίστηκε µε περισσότερο 
σωματικό λίπος στα κορίτσια και µε λιγότερο σωματικό λίπος στα αγόρια µε εγκεφαλική 
παράλυση. (4) Για τα παιδιά µε δισχιδή ράχη οι έρευνες δείχνουν πιο πρώιμη έναρξη της 
εµµήνου ρύσεως, περίπου στην ηλικία των 10,5 µε 11,4 ετὠν σε σύγκριση µε τον γενικό 
πληθυσμό των θηλέων (12,5). Επίσης η ανάπτυξη του στήθους εμφανίστηκε νωρίτερα. Στα 
αγόρια µε δισχιδή ράχη η ήβη εμφανίζεται είτε νωρίτερα είτε στον ίδιο χρόνο µε τα 
Φυσιολογικά αγόρια. Επίσης νωρίτερα εµφανίζεται η ήβη στα παιδιά µε υδροκέφαλο, 
μηνιγγομυελοκήλη και νευροϊνομάτωση. Στα παιδιά µε κάκωση σπονδυλικής στήλης 
εµφανίζεται αµηνόρροια για μικρό χρονικό διάστηµα µετά την κάκωση η οποία αποκαθίσταται 
χωρίς να επηρεαστεί η γονιμότητα. 


Μια πολύ σηµαντική επίπτωση της Φυσικής αναπηρίας είναι η διαμόρφωση κακής και 
διαστρεβλωμένης εικόνας για τον εαυτό καιτο σώμα. Όπως προαναφέρθηκε γιατους εφήβους 
στην πρὠτη και την µέση εφηβεία είναι αυξημένη η ενασχόληση µε την εικόνα του όλο και 
μεταβαλλόμενου σώματοςτους. Καθώς διαμορφώνονται τα δευτερεύοντα χαρακτηριστικά του 
Φύλου οι έφηβοι ανησυχούν για την επάρκεια του νέου τους σώματος. Η Φυσική αναπηρία 
προσθέτει ένα επιπλέον βάρος στην δύσκολη αυτή διαδικασία καθώς ακόµη και µια µικρή 
απόκλιση απὀ την φυσιολογική όψη Φαντάζει τεράστια για τους εφήβους που δεν θέλουν να 
διαφέρουν. Έτσι οι έφηβοι µε ειδικές ανάγκες παρουσιάζουν συχνά χαμηλή αυτοεκτίμηση, µη 
ικανοποιητική εικόνα σώματος και αμφιβολίες για την μελλοντική τους επάρκεια και 
αυτοεξυπηρέτηση καθώς και για την σεξουαλική τους ικανότητα και την δυνατότητα για 
αναπαραγωγή και δηµιουργία οικογένειας. Στην σύγχρονη εποχή όπου η καλή εμφάνιση και η 
ελκυστικότητα, ειδικά για τις γυναίκες, θεωρούνται στοιχεία της σεξουαλικής επάρκειας είναι 
πολύ εὐκολο µια δυσμορφία να οδηγεί σε αισθήµατα κατωτερότητας και αναξιότητας. 
Προκύπτει κατά συνέπεια η ανάγκη για περισσότερες συναντήσεις µετους θεραπευτές για την 
ρύθμιση της θεραπευτικής αγωγής ή την ανεύρεση εναλλακτικής θεραπείας όταν τα Φάρμακα 
προκαλούν αισθητικά προβλήματα. Οι ορθοπεδικές και κοσµητικές επεμβάσεις μπορούν να 
βελτιώσουν την εμφάνιση. 


Η κοινωνικοποίηση και η συναναστροφή µετους συνοµηλίκους αποτελούν σηµαντικό κομμάτι 
της ζωής των εφήβων. Η αποδοχή απὀ την ομάδα αποτελεί προὐπόθεση για την ομαλή 
σεξουαλική ανάπτυξη. Η µειονεκτικότητα ενός ατόμου σε έναν τοµέα τον καθιστά εὐκολη λεία 
για να δεχτεί την κριτική και την απόρριψη. Ειδικά στην εφηβική ηλικία αυτή η τακτική είναι 
κοινός τόπος καθώς οι έφηβοι ασκούν κριτική για να την αποφύγουν οι ἴδιοι. 

Οι διαταραχές της κινητικότητας συχνά έχουν ὡς αποτέλεσµα τη δηµιουργία σχέσης εξάρτησης 
µετους γονείς. Το γεγονός αυτό παρεμβαίνει και καθυστερεί την διαδικασία της χειραφέτησης 
των εφήβων αυτών. Οι δυσκολίες που αντιμετωπίζουν λόγω της ασθένειας τους µπορεί να 
παρέμβουν στην σεξουαλική τους ανάπτυξη. Επιπλέον τα εμπόδια και οι εντάσεις κατά την 
διαδικασία της σεξουαλικής τους ὠωρίµανσης μπορούν να επιδεινώσουν το ίδιο το νόσημα. Ο 
έφηβος µε ειδικές ανάγκες µπορεί να παλινδροµήσει σε πιο πρὠιμα μοντέλα συμπεριφοράς 
λόγω της εξάρτησης από τους γονείς αλλά το ίδιο αυτό γεγονός µπορεί να του δημιουργήσει 
τεράστιο άγχος. Η άγνοια των ψυχολογικών επιπτώσεων της αναπηρίας στην σεξουαλική 
ανάπτυξη µπορεί να έχει ως αποτέλεσμά την κακή συμμόρφωση µετις ιατρικές οδηγίες. Στην 
ὀψιμη εφηβεία η έλλειψη προηγούμενων εμπειριών και η δυσκολία να εκμεταλλευτεί ο 
έφηβος όλες τις δυνατότητες για μόρφωση και εργασία λόγω του νοσήµατος του, οδηγούν 
στην ανεπαρκή ανεξαρτητοποίηση του. Πολύ σηµαντικό ρόλο στην σεξουαλική ανάπτυξη των 
εφήβων µε ειδικές ανάγκες παίζουν οι γονείς που πολλές φορές ενισχύουν την άρνηση της 
ἐκφρασης της σεξουαλικότητας µε τους φόβους τους και τις αμφιβολίες τους για την επάρκεια 
των παιδιών τους σε αυτό τον τοµέα. Ακόμη συχνά στερούν τους νέους αυτούς απὀ ιδιωτικές 
στιγμές στις οποίες θα μπορούσαν να αναπτύξουν σχέσεις και να εκφράσουν την 
σεξουαλικότητα τους. 


Πολλές Φορές οι καταστάσεις αυτές ή και Φάρμακα που αυτές απαιτούν έχουν αρνητικές 
επιπτώσεις στην σεξουαλική ικανότητα και στην αισθητικότητα. Έτσι οι δυσλειτουργίες που 
εμφανίζονται περιλαμβάνουν την ξηρότητα του κόλπου, τη δυσπαρευνία και τις διαταραχές 
του οργασμού, της στύσης και της εκσπερµάτισης. Η φυσική αναπηρία µπορεί να εμποδίσει 
συγκεκριµένες θέσεις ερωτικής συνεύρεσης λόγω αδυναμίας, σπαστικότητας, έλλειψης 
ισορροπίας, πόνου στα γόνατα και τα ισχία, να προκαλέσει πρόβλημα µε τη σεξουαλική 
διέγερση και τη λίμπιντο.Έτσι για παράδειγµα στα άτοµα µε εγκεφαλική παράλυση ο 

αυξηµένος τόνος παρεμβαίνει στο αγκάλιασµα και την σωματική επαφή, προκαλεί δυσκολία 
στον συντονισμό των κινήσεων και ανεξέλεγκτες, επώδυνες μυϊκές συσπάσεις καθώς και 
σπασµό στους μύες του κόλπου γεγονός που επηρεάζει τον αυνανισμό και τη συνουσία. Τα 
άτοµα µε συγκεκριμένες νευρομυικές διαταραχές έχουν υποτονία η οποία εμποδίζει την 
έκφραση της σεξουαλικότητα τους. Η μηνιγγομυελοκήλη και τα τραύματα σπονδυλικής στήλης 
συνδυάζονται µε μειωμένη αισθητικότητα τόσο γενική όσο και στην γενετήσια περιοχή και 
σχετίζονται µε νευρογενή κύστη και έντερο. Πολλές φορές η δυσλειτουργία δημιουργείται από 
Ψυχολογικά αίτια όπως είναι η πίεση της απόδοσης. Ακόμη µπορεί να οφείλεται στην ελλιπή 
εκπαίδευση και σεξουαλική διαπαιδαγώγηση που έχουν τα άτοµα αυτά για θέµατα που 
αφορούν το δικό τους νόσηµα µιας καιτις περισσότερες φορές οι γνώσεις αυτές απευθύνονται 
σε Φυσιολογικούς εφήβους. 


Όπως προαναφέρθηκε λίγα είναι τα στοιχεία που προκύπτουν απὀ την σύγχρονη έρευνα για 
την ανάπτυξη της σεξουαλικότητας των εφήβων µε ειδικές ανάγκες. Από τις περιορισμένες 
αναφορές στην βιβλιογραφία (κατά κανόνα απὀ τις ΗΠΑ), προκύπτουν στοιχεία για τις γνώσεις 
και την εκπαίδευση των παιδιών αυτών στα σεξουαλικά ζητήματα, για τις απόψεις και τις 
στάσεις τους πάνω στην αναπτυσσόμενη σεξουαλικότητα τους καθώς και τις ερωτικές τους 
εµπειρίες. Το γενικὀ συμπέρασμα που προκύπτει απὀ τα δεδοµένα αυτά είναι ότι, παρά την 
επικρατούσα άποψη, τα άτοµα µε ειδικές ανάγκες έχουν την ίδια ανάγκη και επιθυμία µε τον 
υπόλοιπο πληθυσμό για συναισθηματική και σεξουαλική ολοκλήρωση, προσδοκούν να κάνουν 
οικογένεια και να μεγαλώσουν απογόνους. 


Όπως είναι αναμενόμενο πολλές μελέτες απέδειξαν ότι οι νέοι µε αναπηρίες έχουν λιγότερες 
γνώσεις από τους συνοµηλίκους τους για την σεξουαλικότητα γενικά και για τις επιπτώσεις που 
έχει η νόσος τους στην σεξουαλική και αναπαραγωγική ικανότητα ειδικότερα. Συχνά τα παιδιά 
αυτά δεν ξέρουν που να αναζητήσουν τις γνώσεις αυτές και πολλές φορές δεν είναι σίγουρα αν 
θέλουν. Τα άτοµα στα οποία απευθύνονται για την αναζήτηση πληροφοριών είναι οι γονείς, οι 
δάσκαλοι, οι γιατροί τους και οι συνοµήλικοι. Σε γενικές γραµµές οι γνώσεις τους για την 
εγκυμοσύνη, την αντισύλληψη και τα σεξουαλικώς µεταδιδόµενα νοσήματα δεν διαφέρουν 
σηµαντικά απὀ αυτές των συνοµηλίκων τους, µε µόνη ίσως εξαίρεση τα παιδιά µε σοβαρή 
αναπηρία. Η έλλειψη της εκπαίδευσης τους έγκειται στην απουσία προγραμμάτων που να 
απευθύνονται στις δικές τους ιδιαίτερες ανάγκες και ανησυχίες δεδομένου του γεγονότος ότι 
υπάρχουν ελάχιστοι ειδικοί που να μπορούν και να θέλουν να απαντήσουν στο αίτημα αυτό. 
Με τον τρόπο αυτό ενισχύεται ο μύθος ότι οι νέοι αυτοί είναι α-σεξουαλικοί. Παρά την έλλειψη 
συγκεκριμένων προγραμμάτων οι νέοι αυτοί εκφράζουν την ανάγκη πληροφόρησης για την 
ανατομία και την Φυσιολογία, για τα συγκεκριµένα προβλήµατα της δικής τους αναπηρίας, για 
τα συναισθήματα που σχετίζονται µε την σεξουαλικότητα, για την ικανότητα δημιουργίας 
οικογένειας Και για την πιθανότητα να μεταφέρουν το νόσηµα στους απογόνουςτους. 


Όπως προαναφέρθηκε οι γονείς και η κοινωνία θεωρούν ότι οι νέοι µε κινητικές αναπηρίες 
είναι α-σεξουαλικά όντα που είτε δεν μπορούν να πάρουν µέρος σε σεξουαλική δραστηριότητα 
είτε δεν ενδιαφέρονται για αυτό. Παρά την διαδεδομένη αυτή άποψη οι νέοι αυτοί θεωρούν 
ότι έχουν θέση στην δηµιουργία ρομαντικών και ερωτικών σχέσεων. Παρά το γεγονός ότι 
πολλές Φορές νιώθουν λιγότερο δημοφιλείς και ελκυστικοί στους συνομηλίκους τους οι 
περισσότεροι απὀ αυτούς πιστεύουν ότι θα μπορέσουν να δημιουργήσουν και να διατηρήσουν 
µια σχέση κάποια στιγµή στη ζωή τους. Όταν η αναπηρία είναι µικρή η επίπτωση στην 
δημοτικότητα και την αυτοπεποίθηση είναι µικρή. Πολλές Φορές είναι διατεθειμένοι να 
προσαρμοστούν ώστε να καλύψουν τις σεξουαλικές τους ανάγκες. Ανάλογα µε την διαταραχή 

και τα σεξουαλικά τους ενδιαφέροντα µπορεί να εκφραστούν σεξουαλικά µε ποικίλους 
τρόπους. 


Παλαιότερες έρευνες για την συμμετοχή των εφήβων µε ειδικές ανάγκες σε σεξουαλική 
δραστηριότητα απέδειξαν ότι οι νέοι αυτοί έχουν λιγότερες στενές σχέσεις και εµπειρίες. 
Νεότερες έρευνες απὀ δεδοµένα του εξωτερικού τείνουν να απορρίψουν την άποψη αυτή 
αφού αποδεικνύουν τι οι ἐφηβοι αυτοί, παρά την μεγαλύτερη κοινωνική τους απομόνωση, 
ξεκινούν την σεξουαλική τους ζωή στον ίδιο χρόνο και είναι τουλάχιστον τόσο δραστήριοι 
ερωτικά όσο και οι συνοµήλικοι τους. Το γεγονός αυτό ίσως οφείλεται στην µεγάλη τους 
ανάγκη να αποδείξουν ότι είναι Φυσιολογικοί ή στην πραγματικότητα ότι ψυχικά είναι 
Φυσιολογικοί και έχουν τις ίδιες ανάγκες µε τους συνοµηλίκους τους. Τα περισσότερα από 
αυτά τα δεδοµένα απευθύνονται σε άτοµα µε υψηλή λειτουργικότητα. Επίσης οι έρευνες 
δείχνουν ότι τα ποσοστά της ομοφυλοφιλίας είναι ίδια τόσο στους Φυσιολογικούς όσο και 
στους κινητικά ανάπηρους εφήβους. 


Η γονιμότητα των έφηβων αυτών σπανίως επηρεάζεται απὀ το νόσημα τους. Αυτό ισχύει 
περισσότερο για τις γυναίκες παρά για τους άντρες που πολλές Φορές έχουν πρόβλημα 
σεξουαλικής ικανότητας. Η εγκυμοσύνη ανάµεσα στις έφηβες µε χρόνια νοσήματα είναι αρκετά 
συχνό Φαινόμενο. Αυτό µπορεί να μεταφραστεί ὡς µια υποσυνείδητη προσπάθεια αυτών των 
κοριτσιών να αποδείξουν ότι κατά πολλές έννοιες είναι Φυσιολογικές. Επιπλέον µπορεί να 
σχετίζεται µε το γεγονός ότι οι έφηβοι αυτοί λαμβάνουν περιορισμένες πληροφορίες για την 
αντισύλληψη και ειδικά για την μέθοδο εκείνη της αντισύλληψης που είναι η κατάλληλη για τη 
δυσλειτουργία τους. Η εύρεση όµως των ειδικών που επιθυμούν ἡή έχουν την ικανότητα να 
παρακολουθήσουν τις δύσκολες αυτές εγκυμοσύνες αυτές είναι επίπονη. Σε γενικές γραμμές 
τα ποσοστά των γυναικών µε Φυσικές αναπηρίες που αποκτούν παιδιά είναι λίγο χαμηλότερα 
σε σχέση µε τον γενικό πληθυσμό των γυναικών. Οι γυναίκες αυτές µπορεί να αντιμετωπίσουν 
την προκατάληψη πολλών µη σκεπτόµενων ανθρώπων που σοκάρονται από το γεγονός αυτό. 
Επιπλέον τα σεξουαλικώς µεταδιδόµενα νοσήµατα εμφανίζονται το ίδιο συχνά ή και συχνότερα 
στα άτοµα µε ειδικές ανάγκες. 


Ένα πολύ σηµαντικό ζήτηµα είναι αυτό της σεξουαλικής κακοποίησης. Οι έφηβοι µε αυτές τις 
καταστάσεις δεν είναι άνοσοι αυτού του κακού. Σε αντίθεση είναι περισσότερο ευάλωτοι στην 
κακοποίηση και την εκμετάλλευση. Ειδικά τα κορίτσια µε κινητικές δυσλειτουργίες έχουν 
μεγαλύτερη πιθανότητα να βιώσουν σεξουαλική κακοποίηση σε σχέση µε τα συνοµήλικά τους. 
Το γεγονός αυτό είναι πιο συχνό σε ιδρύματα που Φιλοξενούν τα άτοµα αυτά. Δεδομένου του 
μύθου που επικρατεί ότι τα άτοµα µε ειδικές ανάγκες είναι α-σεξουαλικά συχνά επικρατεί η 
αντίληψη ότι η σεξουαλική επίθεση δεν θα είναι τόσο επώδυνη για αυτά όσο στον υπόλοιπο 
κόσµο. Οµάδες υποστήριξης είναι απαραίτητες. Ένα απὀ τα αποτελέσµατα της σεξουαλικής 
κακοποίησης είναι τα υψηλά ποσοστά σεξουαλικών παραπτωµάτων σε άτοµα που έχουν 
υποστεί τα ἴδια κακοποίηση. Για τα αγόρια µε κινητικά προβλήµατα έχει βρεθεί μεγαλύτερη 
πιθανότητα να ασκήσουν σεξουαλική βία σε σχέση µετον γενικό πληθυσμὀ. 


Για τη διαχείριση των θεμάτων της σεξουαλικότητας στα άτοµα µε ειδικές ανάγκες απαραίτητη 
είναι η σωστή εκπαίδευση τόσο των ίδιων όσο και των γονέων τους, των δασκάλων και των 
θεραπευτών τους. Η εκπαίδευση θα πρέπει να περιλαμβάνει θέµατα για την ανθρώπινη 
ανατομία και αναπαραγωγή, για την σεξουαλική επαφή, για την αυτοϊκανοποίηση και τη χρήση 
σεξουαλικών βοηθημάτων, για την εγκυμοσύνη και την αντισύλληψη, για την οικογενειακή ζωή 
και την ανατροφή παιδιών, για τις σεξουαλικές προτιµήσεις, την κακοποίηση και τα 

σεξουαλικώς µεταδιδόµενα νοσήματα. Η εκπαίδευση αυτή θα πρέπει να απευθύνεται και στις 
ιδιαίτερες διαταραχές που προκαλεί το κάθε νόσημα και να παρέχεται απὀ το σχολείο αλλά και 
από τους θεραπευτές. Το κυριότερο που αναζητούν οι έφηβοι αυτοί δεν είναι να βρουν 
κάποιον ειδικό στο ζήτημα, αφού ο ειδικός δεν υπάρχει, αλλά να υπάρχει κάποιος που να θέλει 
να τους ακούσει και νατους βοηθήσει. Κάποιος που θα λάβειτις ανησυχίες καιτα προβλήματα 
τους στα σοβαρά. 


Μια άλλη δυνατότητα που θα πρέπει να παρέχεται είναι η συµµετοχή σε συζητήσεις για 
σεξουαλικά ζητήματα όπου θα θέτουν τις απόψεις τους Και άτοµα χωρίς κινητικά προβλήματα. 
Με αυτό τον τρόπο τα ΑΜΕΑ θα αντιληφθούν ότι προβλήματα µε την σεξουαλικότητα τους 
έχουν όλοι. Επίσης πρέπει να διδάσκονται στα άτοµα αυτά βασικές κοινωνικές δεξιότητες. 
Αυτό καθίσταται αναγκαίο καθώς τα παιδιά αυτά αντιμετωπίζουν την κοινωνική απομόνωση 
λόγω της απόρριψης από τους συνοµηλίκους και της υπερπροστασίας των γονέων που δεν 
τους επιτρέπουν ιδιωτικές στιγµές. Πολύ βασική ικανότητα είναι και αυτή της λήψης 
αποφάσεων τόσο για κοινωνικά θέµατα όσο και για θέµατα υγείας και σεξουαλικότητας. 
Επιπλέον, οι έφηβοι αυτοί θα πρέπει να διδαχθούν την διαφορά του Φιλικού απὀ το 
σεξουαλικό άγγιγμα, ὠὦστε να μπορούν να πουν ὀχι σε µια ανεπιθύμητη σεξουαλική κίνηση. 


Για τα κορίτσια θα πρέπει να δίδεται η δυνατότητα για περιοδικό γυναικολογικό έλεγχο από 
κάποιον ειδικό γυναικολόγο που θα γνωρίζειτις ειδικές θέσεις για την εξέταση τους. Ο ειδικός 
αυτός πρέπει να λαμβάνει πλήρες γυναικολογικό ιστορικό για τον καταμήνιο κύκλο, τις πιθανές 
διαταραχές, τις εγκυμοσύνες και την αντισύλληψη. Επίσης πρέπει να γίνεται περιοδικός 
έλεγχος για σεξουαλικώς µεταδιδόµενα νοσήματα. Οι ειδικοί αυτοί θα πρέπει να γνωρίζουν 
όλες τις εναλλακτικές µορφές σεξουαλικής ἐκφρασης, εκτός από την κλασική συνουσία, µε τις 
οποίες θα μπορούν να εκφράσουν τη φυσιολογική σεξουαλικότητα τους τα ΑΜΕΑ. Επιπλέον θα 
πρέπει να πληροφορούν τους νέους για τις βοηθητικές τεχνολογίες και τη δυνατότητα της 
εύρεσης ενός προσωπικού βοηθού, ενός ατόμου δηλαδή που θα τους βοηθά στην προσωπική 
και σεξουαλική τους ζωή. Τα όρια βεβαίως στη συγκεκριμένη περίπτωση είναι ασαφή καθώς 
τίθενται ηθικά ζητήµατα και οι αρμοδιότητες αυτού του ατόμου πολλές Φορές είναι 
ακαθόριστες. 


Οι ειδικοί της υγείας, οι δάσκαλοι, οι γονείς Και η κοινωνία γενικά έχουν ομαδικά την 
υποχρέωση να αντιμετωπίζουν τους εφήβους µε κινητικἀ προβλήματα ολιστικά 
αναγνωρίζοντας τους το δικαίωµα να έχουν σεξουαλικές ανάγκες και επιθυμίες. Οι ανησυχίες 
τους δεν θα πρέπει να απευθύνονται µόνο στους ειδικούς µιας και εἰδικοί απλά δεν υπάρχουν. 
Δεν είναι αναγκαίο να απαντηθούν όλα τους τα ερωτήματα αφού άλλωστε δεν αναζητούν 
αυτό. Από µας περιμένουν να αναγνωρίσουμε τι αυτό που έχουµε κοινό είναι η ανθρώπινη 
μας υπόσταση και κατά συνέπεια η σεξουαλικότητα µας γεγονός που είναι πιο σηµαντικό από 
τις διαφορές µας. Οι έφηβοι µε κινητική αναπηρία πρέπει να προγραμµατίσουν την 
σεξουαλική τους δραστηριότητα µε ρεαλιστικό τρόπο, µπορεί να χρειαστεί να προσαρμοστούν 
και να μάθουν από τα λάθη τους. Η εκπαίδευση θα πρέπει να απευθύνεται τόσο στα άτοµα 
αυτά όσο και στην κοινωνία δεδομένου του γεγονότος ότι πολλές Φορές η στάσεις και οι 
απόψεις της κοινωνίας αποτελούν μεγαλύτερο εμπόδιο για την σεξουαλική τους ανάπτυξη από 
αυτή καθεαυτήτην αναπηρία. 

